Incantations

Incantations er det fjerde studioalbumet av den engelske musikeren og låtskriveren Mike Oldfield, utgitt 1. desember 1978 på Virgin Records. Incantations nådde fjortendeplassen på UK Albums Chart og ble Oldfields første album som ikke nådde topp fem i Storbritannia.

Albumet ble etterfulgt av Oldfields første konsertturné som soloartist, Tour of Europe 1979, som inneholdt alle fire deler av Incantations fremført på scenen med et band, orkester og kor.

Albumet 
Albumet ble spilt inn i Througham Slad Manor mellom desember 1977 og september 1978. Det tok så lang tid fordi Oldfield møtte både profesjonelle og personlige vanskeligheter. 

Delene en, to og fire av komposisjonen inneholder tekster; del tre er instrumental. Tekstene til del 1 gjentar navnet til tre romerske gudinner: Diana, Luna og Lucina. Den andre halvdelen av del to inneholder kapittel 22 og 12 (i den rekkefølgen) av det episke diktet «The Song of Hiawatha» fra 1855 av den amerikanske poeten Henry Wadsworth Longfellow. Tekstene i del fire er fra «Ode til Cynthia» fra det satiriske scenespillet Cynthia's Revels av den irske forfatteren Ben Jonson.

Plateomslag 
Plateomslaget er designet av fotograf og kunstner Trevor Key, som også hadde designet omslagene til Tubular Bells og Hergest Ridge. Bildet foran er tatt på Cala Pregonda stranden på den spanske øya Menorca. Det er uklart om Oldfield faktisk var på stranden da den ble tatt, eller om bilde er sammensatt av to bilder.

Sporliste

Medvirkende 

 Mike Oldfield – diverse instrumenter
 Mike Laird – trompet
 Pierre Moerlen – trommer, vibrafon på «Incantations (Part Four)»
 Benoît Moerlen - vibrafon på «Incantations (Part Four)»
 Maddy Prior – vokal på «Incantations (Part Two)»
 Sally Oldfield – vokal på «Incantations (Part Four)»
 Queen's College Girls Choir – vokal
 Sebastian Bell – fløyte
 Terry Oldfield – fløyte
 Jabula – afrikanske trommer
 David Bedford – strengeinstrumenter og kordirigent

Produksjon

 Mike Oldfield – produksjon
 Paul Lindsay – lydtekniker
 Trevor Key – designer omslag

Eksterne lenker 
 

Mike Oldfield-album
Musikkalbum fra 1978
Progressiv rock-album